આવેદન પત્રમાં જણાવેલ છે કે, દિવ્‍યાંગોને મળતા લાભમાં રહેલી વિસંગતતા દૂર કરવી. દિવ્‍યાંગોને અમુક લાભ બી.પી.એલ. યાદીમાં 0 થી 16ના સ્‍કોરમાં આવે તેમને જ મળવા પાત્ર છે. તો તે દૂર કરવા અથવા દરેક દિવ્‍યાંગોને 0 થી 1ના સ્‍કોરમાં બી.પી.એલ.માં સમાવવા. દિવ્‍યાંગોને નોકરીમાં જે 3% અનામત મળે છે તેમાં વધારો કરવો. કારણ કે તેમ વિકલાંગતાની શ્રેણીમાં ઘણા પ્રકારના દિવ્‍યાંગોનો સમાવેશ કરાયેલો છે. જે પ્રમાણમાં 3% ખૂબ જ ઓછુ પ્રમાણ છે. તો આ પ્રમાણમાં વધારો કરવો અને અમુક જગ્‍યાઓમાં ફકત દિવ્‍યાંગોને જ નોકરી આપો. હાલમાં નોકરીમાં ફિકસ પગાર ધોરણ છે તે દિવ્‍યાંગોને તેમાંથી મુકિત આપી તેમને પૂરો પગાર નોકરીએ રાખવા સહિતની એક ડઝન માંગ કરવામાં આવી હતી.